Համաձայնագրի ստորագրումից մի քանի ժամ առաջ հայտնի դարձավ, որ նախագծին մաս կազմող նորվեգական StΖtOil ընկերությունն ու ֆրանսիական TotΖl-ը չեն պատրաստվում մասնակցել Տրանս-Անատոլիական գազատարի շինարարությանը: Սրան էլ գումարած` ռուսական «Գազպրոմը» կարողացավ տապալել ադրբեջանական նախագծերից ևս մեկը` կանխելով` Բաքվի մուտքը Հունաստանի էներգետիկ շուկա: Նախատեսվում էր, որ Հունաստանի վարչապետ Անտոնիս Սամարասը ևս Բաքվում պետք է լիներ` Ադրբեջանի կառավարության ներկայացուցիչների հետ պայմանագիր ստորագրելու, որով Հունաստանի գազաբաշխիչ ցանցերը տնօրինող DESFA ընկերության բաժնետոմսերի 66 տոկոսն անցնելու էր Ադրբեջանի պետական նավթային SOCAR ընկերությանը: Ադրբեջանական կողմը պատրաստ էր այս գործարքի համար վճարել շուրջ 400 միլիոն եվրո: Սակայն Հունաստանի վարչապետը Բաքու չհասած` վերադարձավ իր երկիր, ու այսօր արդեն հայտնի է, որ Հունաստանի ողջ գազային տնտեսությունը, այդ թվում` գազաբաշխիչ ցանցերը կարող է ձեռք բերել ռուսական «Գազպրոմը»: Հունական որոշ լրատվամիջոցների պնդմամբ` ռուսական ընկերությունը պատրաստ է երկրի գազամատակարարման ողջ համակարգի համար վճարել առնվազն 1 միլիարդ եվրո: